Jegyzőkönyv  

Készült: 2014. november 13-án az Önkormányzati Hivatal tanácstermében a Képviselő-testület nyilvános ülésén.

Jelen vannak:   Németh László polgármester 

 Varga Attila alpolgármester



 Milon László



 Sipos Gyuláné



 Kálozi Sándor



 Boskóné Dr Tabányi Annamária aljegyző



Bábel Zoltánné óvodavezető
Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 5 fő megjelent. Megnyitja az ülést  9 órakor.

Javaslatot tesz az ülés napirendjére az alábbiak szerint:
1./ 2015. évi belső ellenőrzési terv elfogadása

Előadó: polgármester

2./ A természetben nyújtott szociális célú tüzelőanyag támogatás jogosultsági feltételeiről szóló rendelet elfogadása

Előadó: polgármester

3./ Egyéb ügyek

Előadó:polgármester

A Képviselő-testület az ismertetett napirendet 5 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
117/2014.(XI.13.) határozata
Napirend elfogadása

Kunpeszér Község Önkormányzat Képviselő-testülete 2014. november 13. napján megtartott ülésének napirendjét a következők szerint határozza meg:

1./ 2015. évi belső ellenőrzési terv elfogadása

Előadó: polgármester

2./ A természetben nyújtott szociális célú tüzelőanyag támogatás jogosultsági feltételeiről szóló rendelet elfogadása

Előadó: polgármester

3./ Egyéb ügyek

Előadó:polgármester

I.Napirendi pont tárgyalása

2015. évi belső ellenőrzési terv elfogadása

Előadó: polgármester

(Írásos előterjesztés a jkv. 1. számú melléklete)

Németh László polgármester elmondja hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm.rendelet (Bkr.) alapján a belső ellenőrzési feladat ellátása továbbra is kötelező. A 15. § szerint a belső ellenőrzés kialakításáról, megfelelő működtetéséről a költségvetési szerv vezetője (jegyző) köteles gondoskodni, emellett köteles a belső ellenőrzés működéséhez szükséges forrásokat biztosítani. A belső ellenőrzés működését az idei évtől az ÁSZ is kiemelten ellenőrzi. Az éves ellenőrzési terv elkészítésével kapcsolatban a jogszabály változott. A Bkr. 32. § alapján a 2015. éves tervet a Képviselő-testületnek december 31-ig kell jóváhagynia, de november 30-ig el kell készülnie a tervnek. Javasolja, hogy 2015. évben a belső ellenőrzés a mellékletben foglaltak szerint, a közmunkára történjen.

Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:

Kunpeszér Község Önkormányzat Képviselő-testületének

118/2014.(XI.13.) határozata
Tárgy:2015. évi belső ellenőrzési terv elfogadása
Kunpeszér Község Önkormányzata Képviselő-testülete (továbbiakban: Képviselő-testület)

megtárgyalta Németh László polgármester előterjesztését és a következő határozatot hozza:

A Képviselő-testület úgy határoz, hogy a mellékletben foglaltak szerint elfogadja Kunpeszér Község Önkormányzatának 2015. évi belső ellenőrzési tervét.

Határidő:2014.december31.

Felelős:

-              Németh László polgármester

-              Boskóné Dr. Tabányi Annamária aljegyző

(Belső ellenőrzési terv a jkv. 2. számú melléklete)

II.Napirendi pont tárgyalása

A természetben nyújtott szociális célú tüzelőanyag támogatás jogosultsági feltételeiről szóló rendelet elfogadása

Előadó: polgármester

(írásos előterjesztés a jkv. 3. számú melléklete)

Németh László polgármester elmondja, hogy a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014. (IX. 25.) BM rendelet ( a továbbiakban:rendelet) alapján a Képviselő-testület a 101/2014.(X.03.) kt. határozatával 74 m3 kemény lombos fa iránti támogatási igényt nyújtott be szociális célú tüzelőanyag vásárlása céljából.

A rendelet értelmében:

2. § (1) A támogatást az a települési önkormányzat igényelheti, amelyik

a) a szociális rászorultság és a 2014. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza akként, hogy

aa) a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, adósságkezelési támogatáshoz kapcsolódó adósságcsökkentési támogatásra, vagy – tekintet nélkül annak természetbeni vagy pénzbeli formában történő nyújtására – lakásfenntartási támogatásra jogosult előnyt élvezzen,

ab) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család élvezzen előnyt, és

ac) háztartásonként legfeljebb 5 m3 tűzifa vagy 10 q szén biztosítására kerüljön sor, valamint

b) vállalja, hogy a szociális célú tűzifában vagy szénben részesülőtől ellenszolgáltatást nem kér.

Önkormányzatunk a benyújtott igény alapján 764.540,- Ft összegű vissza nem térítendő egyszeri támogatásban részesült, melyet 43 m3  keménylombos tűzifa vásárlására használhat fel.Fentiek alapján javasolja  a rendelet-tervezet elfogadását..
A Képviselő-testület 5 igen szavazattal – ellenszavazat és tartózkodás nélkül- az alábbi rendeletet alkotta:

Kunpeszér Község Önkormányzata Képviselő-testületének

14/2014. (XI.14.) önkormányzati rendelete

a természetben nyújtott szociális célú tűzifa támogatás jogosultsági

feltételeiről

(rendelet a jkv. 4. számú melléklete)

III.Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy 


- a Közép-Duna Vidéke  Hulladékgazdálkodási Önkormányzati Társulás Társulási Tanácsa jogszerű működéséhez szükséges a tanácstag  delegálásról szóló tagi önkormányzat képviselő-testülete határozatának megküldése. Elmondja, hogy eddig a polgármester volt a delegált, javasolja, hogy ez a jövőben is így legyen, akadályoztatása esetén pedig az alpolgármester legyen a helyettes.
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:

Kunpeszér Községi Önkormányzat Képviselő-testületének
119/2014.(XI.13.) határozata

1.Kunpeszér Községi Önkormányzat Képviselő-testülete úgy határoz, hogy a Közép-Duna Vidéke Hulladékgazdálkodási Önkormányzati Társulás Társulási Tanácsába Németh László polgármestert delegálja tanácstagnak.

2. Németh László polgármestert akadályoztatása esetén teljes jogkörben helyettesíti Varga Attila alpolgármester.
Felelős:képviselő-testület

Határidő:azonnal

- Németh László polgármester elmondja, hogy a Közép-Duna Vidéke Hulladékgazdálkodási Önkormányzati Társulás  2014. július 31. napjával előterjesztett módosítással egységes szerkezetbe foglalt Társulási  Megállapodás írásban kiküldésre került, javasolja annak az előterjesztés szerinti elfogadását.
(Írásos előterjeszté a jkv. 5. számú melléklete)
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:

Kunpeszér Községi Önkormányzat Képviselő-testületének
120/2014.(XI.13.) határozata

1.Kunpeszér Községi Önkormányzat Képviselő-testülete úgy határoz, hogy a Közép-Duna Vidéke Hulladékgazdálkodási Önkormányzati Társulás  2014. július 31. napjával előterjesztett módosítással egységes szerkezetbe foglalt Társulási  Megállapodását elfogadja.

2. Jelen határozat mellékletét képezi a Társulási megállapodás 2014. július 31. napjával előterjesztett módosítással egységes szerkezetbe foglalt szövege.
Felelős:képviselő-testület

Határidő:azonnal

Németh László ismerteti

-Kele János 236/3 hrsz-ú terület bérbevételére vonatkozó kérelmét. Javasolja a terület egy évre történő bérbeadását.

Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:

Kunpeszér Községi Önkormányzat Képviselő-testületének
121/2014.(XI.13.) határozata

1.Kunpeszér Községi Önkormányzat Képviselő-testülete úgy határoz, hogy a bérbe adja a 236/3 hrsz-ú belterületi, 1 ha nagyságú területet Kele János , Kunpeszér Kossuth L. utca 52. szám alatti lakosnak 1 év időtartamra.
2. Felhatalmazza a polgármestert a szerződés aláírására.

Felelős:polgármester

Határidő: azonnal


-elmondja, hogy 2014-2020 között a fejlesztési források járási szinten vannak megállapítva. Az önkormányzatok lakosságszám-arányosan részesedhetnek belőle, így Kunpeszérre 42 M Ft jut a hét évre. Véleménye szerint az óvodát kellene energetikai szempontból felújítani és a Művelődési Házat, valamint az Önkormányzati Hivatal nyílászáróinak a cseréje is időszerű lenne. Bár ez utóbbi kérdéses, mivel az Államreform 2 keretében a járáshoz történő hatáskör telepítés 2015. március 01.től megvalósul. A képviselő-testület tagjai egyetértenek a polgármester úr véleményével.
- a 12 Raszter Szerelő, Szolgáltató és Kereskedelmi Kft-vel az adásvételi szerződés aláírásra került
Németh László polgármester elmondja, hogy Bábel Zoltánné óvodavezető 2014. november 05-én írásban lemondott vezetői megbízásáról és közalkalmazotti jogviszonyáról. A lemondási idő 2 hónap. Bábel Zoltánné jelenleg táppénzen van. Kérdezi Bábel Zoltánnét, kívánja e szóban ismertetni lemondása okait.
Bábel Zoltánné a polgármester úrnak válaszolva elmondja, hogy Gyurgyik B. Zoltánné dajka 2013 őszétől táppénzen van, így csak egy dajka van az óvodában. Tóthné Nagy Mária óvónő gyógypedagógusnak tanul, sokat hiányzik, illetve betegállományba megy, ha kevés a szabadsága. Az alkalmazottak hiányzása miatt idősek napjára sem tudtak műsorral készülni. Van, hogy csak 1 dolgozó van az óvodában, pedig 2014. szeptember 01-től kell, hogy óvodapedagógus legyen a gyerekekkel, nem lehet gyerekfelügyelővel megoldani.
Boskóné Dr. Tabányi Annamária aljegyző elmondja, hogy az óvoda alapító okirata szerint 1 fő vezető, 1 fő óvodapedagógus, 1 fő dajka és 1 fő dajka/takarító az óvodai állományi engedélyezett létszám, mely mindezidáig biztosított volt, probléma távollétek, betegségek esetén lehet.
Németh László elmondja, hogy szabadságra az óvodavezető engedheti el a dolgozóját. Az önkormányzat igyekezett megfelelő létszámot biztosítani, és tekintettel arra, hogy csak egy csoport van elegendő is ez mind a törvényi előírásoknak, mind pedig az alapító okiratnak megfelel. A közmunka programból 2-3 fő folyamatosan az óvodában segít.

Bábelné elmondja, hogy nem ért egyet, mivel a nyilvántartásba, jelenléti ívbe a közmunkásokat nem írhatja bele.
Fillerné papp Márta gazdálkodó elmondja, hogy csak államilag finanszírozott feladatra nem alkalmazható közfoglalkoztatott, de például fűtőnek, konyhásnak igen, csak egészségügyi kiskönyv kell hozzá, melynek ügyintézést az önkormányzat vállalja
Bábelné elmondja, hogy Tóthné Nagy Mária óvodapedagógus úgy nyilatkozott, hogy nem érdekli ki beteg, ki hiányzik, neki mennie kell iskolába.

Fillerné elmondja, hogy 10 órás nyitva tartással működik az óvoda, de ténylegesen nincs meg a 10 óra, mivel ott 16 óra 5 perckor már senki sem található. 8 órán túli nyitva tartásra adja az állam a nagyobb finanszírozást. Más kistelepüléseken 8 óra alatti nyitva tartással működik az óvoda, 1 óvodavezetővel és 1 dajkával és ez közoktatási szakértő szerint megfelel a hatályos törvényi előírásoknak.

Németh László elmondja, hogy a képviselő-testület jóváhagyásával jár Tóthné Nagy Mária gyógypedagógus képzésre saját szabadsága terhére.

Bábel Zoltánné elmondja, hogy a testület vállalta a helyettesítés biztosítását.

Németh László elmondja, hogy véleménye szerint a két óvónő közti szervezési kérdés a beosztás megállapítása.

Bábel Zoltánné 10 óra 12 perckor távozik a képviselő-testület üléséről.

Németh László elmondja, hogy a probléma az, hogy Bábel Zoltánné a kötelező óráin túl nem kíván az intézményben tartózkodni, csak 2,5 órát tartózkodott itt naponta.

Fillerné elmondja, hogy bár az óvodavezető kötelező óraszáma 12, ennyi óra foglalkozást kell tartania egy héten, de ez nem azt jelenti, hogy utána nem kell itt tartózkodnia az intézményben.

Németh László elmondja, hogy az Önkormányzatnak nagyon sokba kerül az óvodás-iskolás gyerekek szállítása. A KLIK nem fizeti az 1.000,- Ft/fő havi hozzájárulást.
Fillerné elmondja, hogy az étkeztetés is hasonló nagyságú kiadás, tavaly 1.900.000,- Ft-ot tettünk hozzá az állami támogatáson felül a gyermekétkeztetéshez. 69 iskolás gyerekből 63 ebédel itt.

Németh László elmondja, hogy igyekszünk minden támogatást megadni az óvodának-iskolának, pedig nagyon sok a nem kunpeszéri gyerek, őket is támogatjuk. Az iskola jövője nem az önkormányzaton múlik, mi csak vállaljuk a plusz kiadásokat. A bejáró gyerekek mind buszbérletre jogosultak, de az 1.000,- Ft-ba kerül havonta, nekünk pedig nem fizetnek, ezért jönnek az önkormányzat járművével.

Sipos Gyuláné elmondja, hogy véleménye szerint szólítsuk fel a KLIKET ismételten a megállapodásban foglalt hozzájárulás megfizetésére, valamint a szülőknek is mondjuk el, hogy nem köteles az önkormányzat a bejáró gyerekeket szállítani, vállaljanak ők is részt a kiadásokból a második félévtől.
Németh László javasolja, hogy írjuk ki az óvodavezetői pályázatot.

A Képviselő-testület  5 igen szavazattal az alábbi határozatot hozta:

Kunpeszér Községi Önkormányzat Képviselő-testületének
122/2014.(XI.13.) határozata

A Kunpeszéri Napközi-otthonos Óvoda óvodavezetői állásnak meghirdetéséről

Kunpeszér Községi Önkormányzat képviselő-testülete fenntartói jogkörében eljárva úgy határoz, hogy pályázatot ír ki a nemzeti köznevelésről szóló 2011. évi CXC. tv. 67-ában foglaltak alapján a Kunpeszéri Napközi-otthonos Óvoda óvodavezetői állásának betöltésre.
1.) Munkahely és beosztás megjelölése: Kunpeszéri Napközi-otthonos óvoda







6096 Kunpeszér, Arany J. utca 1. szám







Óvodavezetői állás

2.) A megbízás időtartama:

A veztői megbízás 5 évre, 2015. március 01-től 2020. február 28-ig szól

3.) A munkakörbe tartozó, illetve a vezetői megbízással járó lényeges feladatok:
a nemzeti köznevelésről szóló 2011. évi CXC. törvény szerint az intézményirányítási, ellenőrzési feladatainak ellátása, alapító okirat szerinti feladatok ellátása 


4.) Illetmény és juttatások:
Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók. 

                        
5.) Pályázati feltételek:
         Főiskola, óvodapedagógus, 

         óvodapedagógus munkakörben szerzett - Legalább 3-5 év szakmai tapasztalat, 

         magyar állampolgárság 

         főiskola, óvodapedagógus munkakör betöltéséhez szükséges felsőfokú végzettség és szakképzettség 

         cselekvőképesség 

         büntetlen előélet 

         pedagógus szakvizsga 

         vagyonnyilatkozat tételi eljárás lefolytatásának vállalása 

         a pályázati kiírásban kért dokumentumok hiánytalan becsatolása 

         a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás


6.) A pályázat részeként benyújtandó iratok, igazolások:
         szakmai önéletrajz 

         iskolai végzettséget és szakképzettséget igazoló dokumentumok hitelesített másolatát 

         az intézmény vezetésére vonatkozó programok, amely a pályázó szakmai helyzetelemzésre épülő fejlesztési elképzelést is tartalmazza 

         szakmai gyakorlatokat igazoló dokumentumok 

         3 hónapnál nem régebbi erkölcsi bizonyítvány, amellyel a pályázó igazolja a büntetlen előéletét, és, hogy nem áll olyan foglalkoztatástól eltiltás hatálya alatt, amely közalkalmazotti jogviszony létesítését nem teszi lehetővé 

         a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggően szükséges kezeléséhez hozzájárul. 

         nyilatkozat, amelyben a pályázó hozzájárul a teljes pályázati anyagának, valamint az abban szereplő személyes adatainak harmadik személy által történő megismeréséhez a pályázati eljárással összefüggő kezeléséhez. 

         nyilatkozat arról, hogy a pályázó megbízása esetén vagyonnyilatkozat-tételi kötelezettségének eleget tesz 

         a pályázó nyilatkozata arra vonatkozóan, hogy vele szemben a Kjt. 41.§ (2) bekezdés b) pontja szerinti összeférhetetlenség nem áll fenn, illetve a fennálló összeférhetetlenséget megbízása esetén megszünteti. 



7.) A munkakör betölthetőségének időpontja:
A munkakör legkorábban 2015. február 01. napjától tölthető be. 

A pályázat benyújtásának határideje: a Nemzeti Közigazgatási Intézet hivatalos oldalán a közigállás.hu kormányzati portálon történő megjelenéstől számított 30 nap

8.)A pályázatok benyújtásának módja: 
         Postai úton, a pályázatnak a Kunpeszér Község Önkormányzata címére történő megküldésével (6096 Kunpeszér, Béke utca 8. ). 

         Személyesen: Németh László polgármester úrnál, 6096 Kunpeszér, Béke út 8. 



9.)A pályázat elbírálásának módja, rendje:
A közalkalmazottak jogállásáról szóló 1992. évi XXXIII. törvény végrehajtásáról a közoktatási intézményekben szóló 138/1992. (X.8.) Kormány rendeletben meghatározottak szerint. 



10.)A pályázat elbírálásának határideje: 2015. március 01.

A pályázati kiírás további közzétételének helye
         Oktatási és Kulturális Közlöny -

Mivel az ülésnek több napirendje, kérdés és hozzászólás nem volt, az alpolgármester azt 10 óra 35 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
